கேள்வி: ஆறுமுக நாவலர் - தோற்றம் பற்றி தகவல் சொல்.
பதில்: ஆறுமுக நாவலர் யாழ்ப்பாணம், நல்லூர் என்னும் ஊரில் 1822 டிசம்பர் 18 இல் (சித்திரபானு ஆண்டு மார்கழி 5) புதன்கிழமை அவிட்டம் நட்சத்திரத்தில் ப. கந்தப்பிள்ளை - சிவகாமி அம்மையார் தம்பதிகளுக்கு இறுதி மகனாகப் பிறந்தார். நாவலரின் இயற்பெயர் ஆறுமுகம் என்பதாகும். தகப்பனார் ப. கந்தப்பிள்ளை, பேரன் பரமானந்தர், பூட்டன் இலங்கைக்காவல முதலியார் ஆகிய அனைவரும் தமிழ் அறிஞர்கள். அரசாங்கத்தில் வேலை பார்த்தவர்கள். நாவலருக்கு நான்கு மூத்த சகோதரர்களும் மூன்று சகோதரிகளும் இருந்தனர். சகோதரர்கள் நால்வரும் அரசாங்க உத்தியோகத்தர்கள். சகோதரிகளுள் ஒருவர் வித்துவசிரோமணி பொன்னம்பல பிள்ளை அவர்களின் தாயார்.
கேள்வி: ஆறுமுக நாவலர் - கல்வி பற்றி தகவல் சொல்.
பதில்: ஐந்தாவது வயதில் வித்தியாரம்பம் செய்யப்பெற்ற நாவலர், நல்லூர் சுப்பிரமணிய உபாத்தியாயரிடம் நீதி நூல் தமிழையும் கற்றார். ஒன்பதாவது வயதில் தந்தையை இழந்தார். மூத்த தமையனாரால் முதலில் சரவணமுத்துப் புலவரிடமும் பின்னர் அவரது குருவாகிய சேனாதிராச முதலியார் உயர்கல்வி கற்க அனுப்பப்பட்டார். பன்னிரண்டாவது வயதிலேயே தமிழ், சமஸ்கிருதம் ஆகிய மொழிகளைக் கற்றுப் புலமை பெற்றார். யாழ்ப்பாணத்தில் அக்காலத்திலிருந்த முன்னணி ஆங்கிலப் பாடசாலையான வெஸ்லியன் ஆங்கிலப் பாடசாலையில் (இக்காலத்து யாழ்ப்பாணம் மத்திய கல்லூரி) கற்று ஆங்கிலம் திறமை பெற்றார். அவரது 19-ஆவது வயதில் (1841) அப்பாடசாலையில் ஆசிரியராகப் பணியேற்ற நாவலர், அப்பாடசாலையின் நிறுவனராயும், அதிபராயுமிருந்த பீட்டர் பேர்சிவல் எனும் பாதிரியாருக்குக் கிறித்தவ விவிலியம் தமிழில் மொழி பெயர்க்கும் வேலைக்கு உதவியாக இருந்து பணியாற்றினார். பேர்சிவல் பாதிரியாருடன் சென்னை சென்று அச்சிடுவித்துக் கொண்டு யாழ்ப்பாணம் திரும்பினார்.
கேள்வி: ஆறுமுக நாவலர் - அச்சுப் பணி பற்றி நீங்கள் என்ன அறிந்துள்ளீர்கள்?
பதில்: சைவப்பிள்ளைகளுக்குப் பாடநூல்கள் அச்சிடுவதற்கு அச்சியந்திரம் வாங்குவதற்காக நல்லூர் சதாசிவம்பிள்ளையுடன் 1849 ஆடி மாதம் சென்னை சென்றார். அங்கு திருவாவடுதுறை ஆதீனம் சைவப்பிரசங்கம் செய்து தமது புலமையை வெளிப்படுத்தி நாவலர் பட்டத்தைப் பெற்றார். சென்னையில் சிலகாலமிருந்து சூடாமணி நிகண்டுயும் சௌந்தரியலகரி உரையும் அச்சிற் பதித்தபின் ஓர் அச்சியந்திரத்துடன் யாழ்ப்பாணம் திரும்பினார். தமது இல்லத்தில் ''வித்தியானுபாலனயந்திரசாலை'' என்னும் பெயரில் ஓர் அச்சுக்கூடம் நிறுவி பாலபாடம், ஆத்திசூடி, கொன்றைவேந்தன் உரை, சிவாலயதரிசனவிதி, சைவசமயசாரம், கொலை மறுத்தல், நன்னூல் விருத்தியுரை, திருச்செந்தினிரோட்டக யமகவந்தாதியுரை, திருமுருகாற்றுப்படையுரை போன்ற பல நூல்களை அச்சிட்டார். திருத்தொண்டர் பெரியபுராணம் வசன நடையில் எழுதி அச்சிட்டார். ஞானக்கும்மி, யேசுமதபரிகாரம், வச்சிரதண்டம் ஆகிய நூல்களை வெளியிட்டார்.
கேள்வி: ஆறுமுக நாவலர் - தமிழகப் பணி பற்றி விளக்கவும்.
பதில்: இவரது பணி இலங்கையில் மட்டுமன்றித் தமிழ்நாடு பரவியிருந்தது. சென்னையில் திருவாசகம், திருக்கோவையார் நூல்களை 1859 வைகாசி மாதம் வெளியிட்டார். பெரியதொரு அச்சியந்திரத்தை விலைக்கு வாங்கிச் சென்னை தங்கசாலைத் தெருவில் ''வித்தியானுபாலன இயந்திரசாலை'' என்ற அச்சகம் நிறுவிப் பல நூல்களையும் அச்சிட்டார். சென்னையிலும் திருவாவடுதுறை மற்றும் திருநாகைக்கோராணம் ஆகிய இடங்களில் தங்கிச் சைவப்பிரசங்கங்கள் செய்தபின் 1862 பங்குனியில் யாழ்ப்பாணம் திரும்பினார். 1863 மார்கழியில் மீண்டும் தமிழகம் சென்றார். அங்கு ராமநாதபுரம் சமஸ்தானத்தில் பிரசங்கம் செய்தார். அங்கிருந்து மதுரை சென்று மீனாட்சியம்மை சந்நிதானத்திலே பிரசங்கித்து மீனாட்சிக்கு அணிவிக்கப்பெற்ற பரிவட்டமும் பூமாலையும் அணிவிக்கப்பட்டு ஆசீர்வதிக்கப்பட்டார். குன்றக்குடியிலுள்ள திருவண்ணாமை ஆதீனத்தில் அவர் செய்த பிரசங்கத்தை மெச்சி நாவலரைப் பல்லக்கில் ஏற்றித் தம்பிரான்கள், ஓதுவார்கள் சூழ்ந்து வரச் சகல விருதுகள், மங்கல வாத்தியங்களுடன் பட்டணப் பிரவேசம் செய்வித்தார்கள். அங்கிருந்து திருப்பெருந்துறை, திருப்புள்ளிருக்குவேளூர், சீர்காழி ஆகிய தலங்களை வணங்கிச் சிதம்பரம் (நகரம்) சேர்ந்தார். அங்கு 1864 ஐப்பசியில் சிதம்பரம் சைவப்பிரகாச வித்தியாசாலையை நிறுவினார். 1866 மார்கழி மாதம் சென்னை திரும்பி சைவப்பிரசங்கங்கள் செய்வதிலும் நூல்கள் அச்சிட்டு வெளியிடுவதிலும் நாவலர் ஈடுபட்டார்.
கேள்வி: ஆறுமுக நாவலர் - போலியருட்பா மறுப்பு குறித்து விரிவாக சொல்லுங்கள்.
பதில்: இராமலிங்க அடிகள் (வள்ளலார்) பாடிய பாடல்களைத் சைவத் திருமுறைகள் ஒப்பிட்டு, சில ஆலய உற்சவங்களிலே திருமுறைகளுக்குப் பதிலாகத் அவரது பாடல்களைப் பாடுவதைக் கண்ட நாவலர், போலியருட்பா மறுப்பு எனும் நூலை எழுதி வெளியிட்டார். 1869 ஆனியில் சிதம்பரம் சென்றார். அப்போது சைவாகம விடயமாகவும் சிவதீட்சை விடயமாகவும் நாவலர் தெரிவித்த சில கருத்துகளால் மனம் பேதித்திருந்த சில தீட்சிதர்கள், வள்ளலாரைக் கொண்டு சிதம்பராலயத்தில் 1869 ஆனி உத்தரம் ஒரு கூட்டம் கூட்டினார்கள். அங்கு நாவலரைப் பலவாறாக நிந்தித்து விட்டு, நாவலர் தம்மை அடித்ததாக மஞ்சக்குப்பம் நீதிமன்றத்தில் வழக்குத் தொடுத்தார்கள். இவ்வழக்கில் வழக்காளிகளுக்கே அபராதம் விதிக்கப்பட்டது. சிதம்பர வழக்கின் பின் நாவலர் தருமபுரி, திருவிடைமருதூர், திருவேட்டக்குடி, காரைக்கால், கோடிக்கரை ஆகிய தலங்களைத் தரிசித்த பின்னர் 1870 பங்குனியில் யாழ்ப்பாணம் வந்து சேர்ந்தார்.
கேள்வி: ஆறுமுக நாவலர் - சைவப் பாடசாலை நிறுவல் பற்றி தகவல் சொல்.
பதில்: 1870-இல் நாவலர் கோப்பாய் ஒரு வித்தியாசாலையை ஆரம்பித்து தமது செலவில் நடத்தினார். 1871-இல் வண்ணார்பண்ணையில் ''ஜோன் கில்னர்'' என்பவர் நடத்திய வெசுலியன் ஆங்கிலப் பாடசாலையில் சைவ மாணாக்கர் விபூதி அணிந்து சென்றமைக்காகப் பாடசாலையிலிருந்து வெளியேற்றப்பட்டனர். அப்பிள்ளைகளின் நன்மை கருதிய நாவலர், சைவ ஆங்கிலப் பாடசாலை ஒன்றை வண்ணர்பண்ணையில் 1872 தை மாதத்தில் நிறுவி நடத்தினார். நிதி வசதி இன்மையால் இப்பாடசாலை நான்கு ஆண்டுகளே நடைபெற்றது. 1872 ஐப்பசி மாதத்தில் தாம் அதுவரை பெற்ற அனுபவத்தால் அறிந்த உண்மைகளைத் திரட்டி எழுதி அதற்கு ''யாழ்ப்பாணச் சமய நிலை'' எனப் பெயர் தந்து வெளிப்படுத்தினார். 1875-இக்கும் 1878-இக்கும் இடைப்பட்ட காலத்தில் நன்னூல் விருத்தியுரை, நைடதவுரை, திருவிளையாடல் புராணம், நன்னூற் காண்டிகையுரை, சிவபூசா விதி, மூன்றாம் அனுட்டான விதி, குரு சிஷ்யக் கிரமம், பூசைக்கு இடம்பண்ணும் விதி, சிராத்த விதி, தருப்பண விதி, போசன விதி, தமிழ் அகராதி, தமிழ்-சமக்கிருத அகராதி, தமிழ்-ஆங்கில அகராதி முதலிய நூல்களை எழுதுவதிலும் சைவப் பிரசங்கங்கள் செய்வதிலும் நாவலர் ஈடுபட்டார்.
கேள்வி: ஆறுமுக நாவலர் - நகுலேஸ்வரம் பற்றி விளக்கவும்.
பதில்: போர்த்துக்கேயரால் அழிக்கப்பட்ட, யாழ்ப்பாணத்தில் அமைந்துள்ள நகுலேஸ்வரம் எனும் பழைமையான சிவபெருமான் திருக்கோயிலை மீண்டும் உருவாக்க முயற்சி செய்தார். File:Arumuga Navalar Memorial-Jaffna.jpg அருகில் உள்ள நாவலர் மணிமண்டபம்]] File:Navalar2.JPG
கேள்வி: ஆறுமுக நாவலர் - நினைவு நிகழ்வுகள் பற்றி தகவல் சொல்.
பதில்: * நல்லூர் கந்தசுவாமி கோவில் அருகில் நாவலர் மணிமண்டபம் ஒன்று அமைக்கப்பட்டுள்ளது. * ஆறுமுக நாவலரின் நினைவாக இலங்கை அரசு 1971 அக்டோபர் 29-இல் நினைவு அஞ்சல்தலை ஒன்றை வெளியிட்டது. * சென்னை, தாம்பரத்தை அடுத்த மண்ணிவாக்கம் ஸ்ரீ நடேசன் வித்யாசாலா மெட்ரிக் மேனிலைப் பள்ளியில் ஆறுமுக நாவலர் நினைவைப் போற்றும் வண்ணம் "யாழ்ப்பாணம் நல்லூர் தவத்திரு ஆறுமுக நாவலர் கலையரங்கம்" ஏற்படுத்தப்பட்டுள்ளது.
கேள்வி: ஆறுமுக நாவலர் - நாவலர் பதிப்பித்த நூல்கள் என்பது என்ன?
பதில்: ஆறுமுக நாவலர் எழுதிய அல்லது பதிப்பித்த நூல்பட்டியல் (அகர வரிசையில்):[https://thfcms.tamilheritage.org/%e0%ae%86%e0%ae%b1%e0%af%81/ ஆறுமுக நாவலர் பதிப்பு நெறிமுறைகள்], சி. இலட்சுமணன் #அகத்தியர் அருளிய தேவாரத் திரட்டு #அன்னம்பட்டியம் #இலக்கணக் கொத்து #இலக்கணச் சுருக்கம் #இலக்கண விளக்கச் சூறாவளி #இலக்கண வினா விடை #இலங்கை பூமி சாஸ்த்திரம் #ஏரெழுபது #கதிர்காமத் திருமுருகன் கீர்த்தனங்கள் #கந்தபுராண வசனம் #கந்தபுராணம் பகுதி 1-2 #கொலை மறுத்தல் #கோயிற் புராணம் (புதிய உரை) #சிதம்பரமான்மியம் #சிவஞானபோதமும் வார்த்திகமென்னும் பொழிப்புரையும் #சிவஞானபோத சிற்றுரை #சிவராத்திரி புராணம் #சிவசேத்திராலய மஹாத்ஸவ உண்மைவிளக்கம் #சிவாலய தரிசனவிதி #சுப்பிரமணிய போதகம் #சூடாமணி நிகண்டு (திருக்கோவையார் மூலம், உரை) #சேது புராணம் #சைவ சமயநெறி #சைவ தூஷண பரிகாரம் #சைவ வினா விடை #சௌந்தர்யலகரி உரை #ஞானகும்மி #தருக்கசங்கிரகம் #தருக்க சங்கிரக தீபிகை #தனிப்பா மாலை #தாயுமானசுவாமிகள் திருப்பாடல் திரட்டு #திருக்குறள் (திருக்கோவையார் மூலம், பரிமேலழகர் உர #திருக்கை வழக்கம் #திருக்கோவையார் மூலம் #திருக்கோவையார் நச் உரை #திருச்செந்தூர் நிரோட்டயமக வந்தாதி #திருஞானசம்பந்தமூர்த்தி நாயனார் புராணம் #திருத்தொண்டர் புராணம் #திருமுருகாற்றுப்படை #திருவாசகம் மூலம் #திருவிளையாடற் புராணம் மூலம் #திருவிளையாடற் புராணம் வசனம் #தெய்வயாணையம்மை திருமணப்படலம் #தொல்காப்பியம் சூத்திர விருத்தி #தொல்காப்பியம் சொல். சேனா. உரை #நன்னூல் காண்டிகை உரை #நன்னூல் விருத்தி உரை #நீதி நூல் திரட்டு மூலமும் உரையும் #நைடத உரை #பதினோராம் திருமுறை #பாலபாடம் - 4 தொகுதிகள் #பிரபந்தத் திரட்டு #பிரயோக விவேகம் #புட்ப விதி #பெரிய புராண வசனம் #போலியருட்பா மறுப்பு #மார்க்கண்டேயர் #யாழ்ப்பாணச் சமயநிலை #வக்கிரதண்டம் #வாக்குண்டாம் #விநாயக கவசம்
கேள்வி: ஆறுமுக நாவலர் - பிற இணையத்தளங்கள் பற்றி விளக்கவும்.
பதில்: *[http://oorodi.com/current-events/%E0%AE%86%E0%AE%B1%E0%AF%81%E0%AE%AE%E0%AF%81%E0%AE%95-%E0%AE%A8%E0%AE%BE%E0%AE%B5%E0%AE%B2%E0%AE%B0%E0%AF%8D-%E0%AE%95%E0%AF%81%E0%AE%B0%E0%AF%81%E0%AE%AA%E0%AF%82%E0%AE%9A%E0%AF%88.html ஆறுமுகநாவலர் குருபூசை-2007] *[http://www.tamilheritage.org/thfcms/index.php?option=com_content&view=article&id=354&Itemid=467 ஆறுமுக நாவலர் பதிப்பு நெறிமுறைகள்], சி. இலட்சுமணன் *[http://www.tamilnet.com/art.html?catid=79&artid=29748 Graves of Peter Percival, R B Foote, discovered at Yercaud] - *[http://www.tamilnet.com/art.html?catid=79&artid=29787 Percival was not an apostate - Prof. Hoole] - *[http://www.thejaffna.com/%E0%AE%AA%E0%AE%BF%E0%AE%B0%E0%AE%AA%E0%AE%B2%E0%AE%AE%E0%AE%BE%E0%AE%A9%E0%AE%B5%E0%AE%B0%E0%AF%8D%E0%AE%95%E0%AE%B3%E0%AF%8D/%E0%AE%86%E0%AE%B1%E0%AF%81%E0%AE%AE%E0%AF%81%E0%AE%95-%E0%AE%A8%E0%AE%BE%E0%AE%B5%E0%AE%B2%E0%AE%B0%E0%AF%8D.html ஆறுமுக நாவலர்] *[http://www.thinakaran.lk/2011/11/14/?fn=f1111141 சைவத்துக்கும் தமிழுக்கும் சிறந்த தொண்டாற்றிய ஸ்ரீலஸ்ரீ ஆறுமுகநாவலர்] , தினகரன், நவம்பர் 14, 2011 பகுப்பு:யாழ்ப்பாண மாவட்ட மக்கள் பகுப்பு:ஈழத்து எழுத்தாளர்கள் பகுப்பு:ஈழத்துப் பதிப்பாளர்கள் பகுப்பு:தமிழ்ப் பதிப்பாளர்கள் பகுப்பு:தமிழ் இலக்கண அறிஞர்கள் பகுப்பு:தமிழறிஞர்கள் பகுப்பு:ஈழத்துத் தமிழறிஞர்கள் பகுப்பு:1822 பிறப்புகள் பகுப்பு:1879 இறப்புகள் பகுப்பு:யாழ்ப்பாணம் மத்திய கல்லூரி பழைய மாணவர்கள் பகுப்பு:தமிழ்ப் பேச்சாளர்கள் பகுப்பு:விவிலிய மொழிபெயர்ப்பாளர்கள் பகுப்பு:இலங்கை மொழிபெயர்ப்பாளர்கள் பகுப்பு:ஆங்கிலம்-தமிழ் மொழிபெயர்ப்பாளர்கள் பகுப்பு:தமிழ் உரையாசிரியர்கள் பகுப்பு:பெரியபுராண உரையாசிரியர்கள் பகுப்பு:தமிழ் மொழி ஆர்வலர்கள் பகுப்பு:இந்தியாவில் பள்ளி, கல்லூரிகளை நிறுவியவர்கள்